**ELŐTERJESZTÉS**

Mórágy Község Képviselő - testületének 2020. január hó 21. nap

rendes/rendkívüli testületi ülésére

|  |  |
| --- | --- |
| Tárgy: | Beszámoló a polgármester társulásokban végzett munkájáról |
| Előterjesztő: | Glöckner Henrik polgármester |
| Előterjesztést készítette: | Füle Mária |
| Előterjesztés száma: | 6. sz. |
| Az előterjesztés a jogszabályi feltételeknek megfelel: | dr. Puskásné dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Mórágy Község Önkormányzata 2019. évben a következő 3 önkormányzati társulásban vett részt:

* Völgységi Önkormányzatok Társulása (VÖT), melynek célja a területfejlesztési feladatok összehangolt, közös ellátása; szociális, gyermekjóléti, szociális alapszolgáltatási és szakosított ellátási feladatok hatékonyabb ellátása; család- és gyermekjóléti szolgálat és gyermekjóléti központ működtetése.
* Társadalmi Ellenőrző Tájékoztató Társulás (TETT), melynek célja a Nemzeti Radioaktív Hulladéktárolóval (NRHT) kapcsolatos tájékoztatási, ellenőrzési feladatok megvalósítása.
* Cikói Hulladékgazdálkodási Társulás (CHT), melynek célja a települési szilárdhulladék kezelésének korszerű, hatékony és célszerű megoldása.

2019. évben a VÖT és a TETT társulási ülésein vettem részt, melyeken az alábbi fontosabb kérdések kerültek megtárgyalásra:

**TETT**

**2019. február 6.**

* TETT támogatás felosztása, költségvetést megalapozó döntések meghozatala

**2019. március 19.**

* TETT költségvetés elfogadása

**2019. május 14.**

* Lakossági Ellenőrző Csoport 2018. évi beszámolója,
* TETT-re Kész Nap programjának megbeszélése,
* 2018. évi zárszámadás elfogadása, külföldi tanulmányút programjának megbeszélése

**2019. augusztus 13.**

* A Társulási Tanács értékelte a TETT 5 éves munkáját.

**2019. november 5**.

* tisztújító társulási ülés

**2019. december 6.**

* Társulási megállapodás módosítása

**VÖT**

**2019. február 15.**

* Beszámoló a központi háziorvosi ügyelet 2018. évi ellátásáról,
* A központi háziorvosi ügyelet 2019. évi működtetésének szakmai és költségvetési terve,
* Beszámoló a VÖT 2018. évi feladatellátásáról,
* A VÖT 2019. évi munkatervének elfogadása,
* Döntés a 2019. évi Társulási közművelődési pályázat kiírásáról,
* A VÖT 2019. évi költségvetésének elfogadása

**2019. április 5.**

* A VÖT feladatellátáshoz befizetett hozzájárulások 2018. évi elszámolása,
* Döntés a 2019. évi Társulási közművelődési pályázat keretfelosztásáról

**2019. május 29.**

* A VÖT 2018. évi költségvetési zárszámadásának elfogadása,
* A tanácsülést követően, Potápi Árpád János államtitkár úr, a térség országgyűlési képviselőjének kezdeményezésére, a Miniszterelnökség Pályázati osztályvezetője, Beleznay Tamás úr tájékoztatót és fórumot tartott a Magyar Falu Program pályázati lehetőségeiről és a fontosabb tudnivalóiról.

**2019. június 27.**

* „Összefogás” Közhasznú Alapítvány és az Együtt 1 másért Nappali Intézmény 2018. évi beszámolója,
* A Bonyhádi Gondozási Központ 2018. évi feladatellátási beszámolója,
* A VÖT 2018. évi belső ellenőrzési beszámolója

**2019. szeptember 27.**

* A VÖT 2019. I. félévi költségvetési beszámolója,
* Beszámoló a VÖT 2019. I. féléves feladatellátásáról,
* Beszámoló a Völgységi Értéktár Bizottság I. féléves munkájáról

**2019. október 31. alakuló ülés**

* A Völgységi Önkormányzatok Társulása Szervezeti és Működési Szabályzatról szóló határozatának módosítása,
* A Völgységi Önkormányzatok Társulási Tanács elnökének megválasztása,
* A Völgységi Önkormányzatok Társulási Tanács alelnökének megválasztása,
* A Völgységi Önkormányzatok Társulási Tanács Pénzügyi bizottságának megválasztása, mely elnökének Mórágy Község polgármestere került megválasztásra

**2019. december 17.**

* Tájékoztató a LEADER program aktualitásairól*,*
* A központi háziorvosi ügyelet 2020. évi feladatellátásának biztosítása,
* A 2020. évi belső ellenőrzési terv elfogadása,
* A Társulási megállapodás módosítása

Kérem a tisztelt Képviselő-testületet a beszámoló elfogadására.

**Határozati javaslat**

Mórágy Község Önkormányzat Képviselő-testülete a polgármester társulásokban végzett 2019. évi munkájáról szóló beszámolót megtárgyalta és azt elfogadja.

Mórágy, 2020. január 13.

Glöckner Henrik   
polgármester